Konstantin je v bitki pri Milvijskem mostu 28. oktobra 312 porazil Maksencija. Maksencij je v bitki padel in Italija je prišla pod Konstantinovo oblast. Maksimijanova vdova Evtropija je prisegla, da Maksencij ni bil Maksimijanov sin, in Maksmijanov spomin so rehabilitirali. Njegovo poboženje pod Maksencijem je bilo razglašeno za nično. Za boga je bil ponovno razglašen verjetno leta 317. Na Konstantinovih kovancih se je po letu 318 začel pojavljati skupaj s Konstancijem in Klavdijem Gotskim kot "divus" – "božanski". Vse tri so slavili kot Konstantinove predhodnike in jih imenovali "najboljši cesarji". Maksimijan je bil po svojih hčerkah Fausti in Flaviji ded ali praded vseh cesarjev, ki so vladali od leta 337 do 363.